Source: https://e-justice.europa.eu/content_succession-380--printAll-hu.do?useContId=155696
Timestamp: 2019-07-20 07:50:41+00:00

Document:
A 650/2012/EU rendelettel kapcsolatos nemzeti tájékoztatás és online formanyomtatványok
Az öröklési ügyekre irányadó joghatóságról, az alkalmazandó jogról, a határozatok elismeréséről és végrehajtásáról, valamint a közokiratok elfogadásáról szóló, 2012. július 4-i 650/2012/EU rendelet célja, hogy a polgárok számára megkönnyítse a nemzetközi öröklési ügyek kezelését.
A rendelet Dánia, Írország és az Egyesült Királyság kivételével valamennyi uniós tagállamban alkalmazandó.
A 2015. augusztus 17-én vagy azt követően elhunyt személyek utáni öröklésre alkalmazandó rendelet biztosítani fogja, hogy egy adott öröklési üggyel koherens módon egyetlen hatóság foglalkozzon, egyetlen jogi szabályozás alapján; egyúttal azt is lehetővé teszi a polgárok számára, hogy az állampolgárságuk szerinti állam jogát válasszák az utánuk történő öröklésre alkalmazandó jogként.
A rendelet bevezeti az európai öröklési bizonyítványt is; ezt a dokumentumot az öröklési ügyben eljáró hatóság állítja ki az örökösök, hagyományosok, végrendeleti végrehajtók és hagyatéki gondnokok számára annak érdekében, hogy más tagállamokban külön eljárás nélkül bizonyíthassák jogállásukat, valamint gyakorolhassák jogaikat és hatásköreiket.
Öröklés - Bulgária
Öröklés - Csehország
Öröklés - Észtország
Észtországban a rendelet 45. cikkének (1) bekezdése értelmében a végrehajthatóvá nyilvánítás iránti kérelmek elbírálására a megyei bíróságok rendelkeznek hatáskörrel. Észtországban négy megyei bíróság található: Harju, Pärnu, Tartu és Viru megyei bíróság. A megyei bíróságokkal való kapcsolatfelvételre vonatkozó információk a bíróságok honlapján találhatók.
Észtországban a rendelet 50. cikkének (2) bekezdése értelmében a végrehajthatóvá nyilvánítás iránti kérelmek elbírálása tárgyában hozott határozatok ellen körzeti bíróságokhoz lehet fellebbezni. Észtországban két körzeti bíróság található: A tallini és a tartui körzeti bíróság. A körzeti bíróságokkal való kapcsolatfelvételre vonatkozó információk a bíróságok honlapján találhatók.
A körzeti bírósághoz intézett fellebbezést a megtámadott határozatot hozó megyei bírósághoz kell benyújtani
A Harju és Pärnu megyei bíróságok határozatai ellen benyújtott fellebbezések tárgyában a tallini körzeti bíróság jár el másodfokú bíróságként. A Tartu és Viru megyei bíróságok határozatai ellen benyújtott fellebbezések tárgyában a tartui körzeti bíróság jár el másodfokú bíróságként.
Az ilyen eljárások tárgyában Észtországban a Legfelsőbb Bíróság rendelkezik hatáskörrel. A körzeti bíróság határozata ellen a Legfelsőbb Bírósághoz lehet fellebbezni. A fellebbezés kizárólag arra a tényre alapítható, hogy a körzeti bíróság a határozatának meghozatala során valamilyen anyagi jogi rendelkezést helytelenül alkalmazott vagy súlyos eljárási hibát vétett, és ennek következtében hibás határozatot hozott.
A kapcsolatfelvételre vonatkozó információk a Legfelsőbb Bíróság honlapján találhatók.
Észtországban az öröklési bizonyítványt a rendelet 64. cikke értelmében a közjegyzők állítják ki. Az Észtországban működő összes kinevezett közjegyző elérhetőségére vonatkozó naprakész információk a Közjegyzői Kamara honlapján találhatók, vagy a Közjegyzőt keresek funkcióval kereshetők.
Az ilyen eljárások tárgyában Észtországban a megyei bíróságok rendelkeznek hatáskörrel.
A közjegyző által kibocsátott európai öröklési bizonyítványt ahhoz a megyei bírósághoz benyújtott kérelemmel lehet megtámadni, amelynek illetékességi területén az európai öröklési bizonyítványt kibocsátó közjegyző működik. A megyei bíróság a kérelem tárgyában határozatot hoz.
A megyei bíróság határozata ellen a körzeti bírósághoz, a körzeti bíróság határozata ellen pedig a Legfelsőbb Bírósághoz lehet fellebbezést benyújtani.
Észtországban nem működik ilyen hatóság.
Utolsó frissítés: 15/04/2019
Öröklés - Görögország
A 45. cikk (1) bekezdésének értelmében a végrehajthatóvá nyilvánítás iránti kérelmek elbírálására a végrehajtással érintett fél lakóhelye szerinti körzetben található elsőfokú bíróság egyesbírája [Μονομελές Πρωτοδικείο] rendelkezik hatáskörrel. Amennyiben az érintett személy nem rendelkezik lakóhellyel, a tartózkodási hely irányadó; tartózkodási hely hiányában pedig az ország fővárosában működő elsőfokú bíróság egyesbírája jár el (a polgári perrendtartás 905. cikkének (1) bekezdése).
A 45. cikk (1) bekezdése szerinti kérelmek elbírálására annak a fellebbviteli bíróságnak az egyesbírája [Μονομελές Εφετείο] rendelkezik hatáskörrel, amelynek illetékességi területén a kérelmet első fokon elbíráló bíróság működik.
Az 51. cikk szerinti fellebbezések tárgyában (a fellebbviteli bíróság egyesbírája által) hozott határozatokat a Legfelsőbb Bíróság [Άρειος Πάγος] előtt lehet megtámadni.
A végrehajthatóságot az elsőfokú bíróság egyesbírája állapítja meg a felek meghallgatása nélkül (a polgári perrendtartás 740–781. cikke).
A fellebbviteli bíróság egyesbírájának fent említett határozatával szembeni fellebbezéseket a fellebbviteli bíróság egyesbírája bírálja el kontradiktórius eljárásban (a polgári perrendtartás 524. cikke).
Ez a határozat a polgári perrendtartás 559. cikkében szereplő okok alapján helyezhető hatályon kívül.
Annak a járásnak a területén működő járási polgári bíróság [Ειρηνοδικείο], ahol a halál időpontjában az elhunyt lakóhelye volt; amennyiben az érintett személy nem rendelkezett lakóhellyel, a tartózkodási helye irányadó; tartózkodási hely hiányában pedig az ország fővárosában működő járási polgári bíróság rendelkezik hatáskörrel (a polgári perrendtartás 30. és 810. cikke).
A. – Az öröklési bizonyítvány kiadását elrendelő határozattal szemben a rendelet 72. cikkének (1) bekezdése értelmében fellebbezésnek van helye, amelyet a járási polgári bíróság szerinti járás területén működő elsőfokú bíróság tanácsához [Πολυμελούς Πρωτοδικείου] kell benyújtani (a polgári perrendtartás 18. cikkével összefüggésben értelmezett 824. cikkének (1) bekezdése).
B. – Az öröklési bizonyítvány visszavonását elrendelő, azt érvénytelennek nyilvánító, módosító, vagy visszavonó határozattal szemben a rendelet 71. cikke, valamint 73. cikke (1) bekezdésének a) pontja értelmében fellebbezést csak harmadik fél nyújthat be a hagyatéki bírósághoz, amely annak a járásnak a területén működő járási polgári bíróság [Ειρηνοδικείο], ahol a halál időpontjában az elhunyt lakóhelye, vagy annak hiányában, tartózkodási helye volt; tartózkodási hely hiányában pedig az ország fővárosában működő járási bíróság rendelkezik hatáskörrel (a polgári perrendtartás 1965. cikkével összefüggésben értelmezett 823. és 824. cikke).
A fellebbviteli eljárás (fenti A. pont) vonatkozásában lásd a polgári perrendtartás 495–500., és 511–537. cikkét.
A harmadik fél által kezdeményezhető eljárás (fenti B. pont) vonatkozásában lásd a polgári perrendtartás 583–590. cikkét.
Az öröklési ügyekben hatáskörrel rendelkező jogi szakemberek a közjegyzők.
A közjegyzők eljárása felett az igazságügyi hatóság (az elsőfokú bíróság illetékességi területén működő ügyész – Εισαγγελέα Πρωτοδικών) ellenőrzést gyakorol.
A közjegyzők nem javadalmazott köztisztviselők, akik jogosultak közokiratnak minősülő, fokozott bizonyító erejű, bizonyított keltezésű és végrehajtható okiratok készítésére.
Tevékenységük gyakorlása során a közjegyzők a jogszabályok alkalmazása által egyidejűleg védik az állam és a felek érdekeit, magas szintű egyetemi képzettséggel rendelkező jogászként jogbiztonságot nyújtanak az érintettek számára, és elejét veszik az esetleges pereskedésnek.
A közjegyzők és az általuk készített okiratok említett jellegzetességei jól mutatják, hogy a közjegyzők aktív és hatékony szerepet játszanak a megelőző jellegű igazságügyi feladatok ellátásában, és biztosítják az előttük megjelenő felek jogainak védelmét.
Utolsó frissítés: 16/04/2019
Öröklés - Spanyolország
A végrehajthatóság megállapítása iránti kérelem elbírálására annak a félnek a lakóhelye szerinti elsőfokú bíróság (Juzgado de Primera Instancia) rendelkezik joghatósággal, akire a határozat elismerése vagy végrehajtása iránti kérelem vonatkozik, vagy pedig azon végrehajtási hely szerinti elsőfokú bíróság, ahol a határozatot alkalmazni kell.
A polgári eljárásról szóló 1/2000 törvény (Ley de Enjuiciamiento Civil) huszonhatodik záró rendelkezésének 2. szabálya, amint azt a polgári ügyekben folytatott igazságügyi együttműködésről szóló 29/2015 törvény (Ley de Cooperación Jurídica Internacional) második záró rendelkezése megfogalmazta.
A határozatokkal szemben jogorvoslat terjeszthető elő. A jogorvoslatok elbírálására a tartományi bíróság (Audiencia Provincial) rendelkezik joghatósággal.
A polgári eljárásról szóló 1/2000 törvény huszonhatodik záró rendelkezésének 5. szabálya, amint azt a polgári ügyekben folytatott igazságügyi együttműködésről szóló 29/2015 törvény második záró rendelkezése megfogalmazta.
A jogorvoslat tárgyában hozott határozat megtámadására vonatkozó eljárások a szóban forgó törvény alapján a következők: rendkívüli jogorvoslati kérelem eljárási szabálysértés miatt (recurso extraordinario por infracción procesal) és semmisségi panasz (recurso de casación).
Az egyes ügyekben a bizonyítványt az illetékes bíróság vagy közjegyző állítja ki.
a) A bíróság által kiállított európai öröklési bizonyítványt a 650/2012/EU rendelet 67. cikke alapján önálló végzésben (mediante providencia) bocsátják ki a szóban forgó rendelet 65. cikkének (2) bekezdésében hivatkozott formanyomtatványon benyújtott bizonyítvány iránti kérelem alapján.
Az európai öröklési bizonyítvány kiállítására az öröklés tárgyában eljárt, illetve eljáró bíróság rendelkezik joghatósággal. A kérelmező kap egy példányt a kiállított bizonyítványból.
b) Erre irányuló kérelem esetén az öröklést részben vagy egészben megállapító illetékes közjegyző, vagy, adott esetben, a jogi képviselő vagy a helyettese felel a 650/2012/EU rendelet 62. cikke szerinti bizonyítvány kiállításáért a szóban forgó rendelet 67. cikkében hivatkozott formanyomtatvány felhasználásával.
A polgári eljárásról szóló 1/2000 törvény huszonhatodik záró rendelkezésének 11. és 14. szabálya, amint azt a polgári ügyekben folytatott igazságügyi együttműködésről szóló 29/2015 törvény második záró rendelkezése megfogalmazta.
a) Az európai öröklési bizonyítvány módosítására, visszavonására vagy a bíróság általi kiállításának megtagadására irányuló eljárás tekintetében önálló határozatot (mediante auto) kell hozni, amely ugyanazon bíróság (en única instancia) előtt kezdeményezett felülvizsgálat (recurso de reposición) útján támadható meg.
b) Amennyiben a közjegyző megtagadja az európai öröklési bizonyítvány kijavítását, módosítását, visszavonását vagy kiállítását, a közjegyző székhelye szerint illetékes elsőfokú bíróság előtt felülvizsgálat kezdeményezhető, amelyet egyszerűsített szóbeli eljárás (trámites del juicio verbal) keretében folytatnak le.
A polgári eljárásról szóló 1/2000 törvény huszonhatodik záró rendelkezésének 12., 13., 15. és 16. szabálya, amint azt a polgári ügyekben folytatott igazságügyi együttműködésről szóló 29/2015 törvény második záró rendelkezése megfogalmazta.
A jegyzék a közjegyzőket tartalmazza, akik felveszik a törvényes örökösök nyilatkozatát, eljárnak a bíróhoz benyújtandó beadványok esetén, ellenőrzik, felnyitják és közjegyzőileg hitelesítik a lezárt, holografikus vagy szóbeli végrendeleteket, valamint elkészítik a hagyatéki leltárt.
A közjegyzőkről szóló törvény (Ley del Notariado) 55., 56., 57–65., 67. és 68. cikke, amint azt a peren kívüli eljárásokról szóló, 2015. július 2-i 15/2015 törvény (Ley de la Jurisdicción Voluntaria) tizenegyedik záró rendelkezése megfogalmazta.
Öröklés - Franciaország
Öröklés - Olaszország
Valamennyi fellebbviteli bíróság elérhetőségei megtalálhatók a következő címen: https://www.giustizia.it/giustizia/it/mg_4.wp. Kattintson a RICERCA gombra, majd válassza ki a „Corte d’Appello” lehetőséget a szűrőben a TIPO UFFICIO alatt (hagyja figyelmen kívül a többi mezőt).
Legfelsőbb Semmítőszék (Corte Suprema di Cassazione)
00193 Róma (RM)
Tel.: (+39) 06 68831
Fax: (+39) 06 6883423
Honlap http://www.cortedicassazione.it/
Helyi ünnepnap: június 29.
Az Olaszországban rendelkezésre álló eljárás a jogkérdésben való, megsemmisítés iránti fellebbezés (ricorso per cassazione).
A közjegyzők (notai) elérhetőségei megtalálhatók a következő címen: http://www.notariato.it/it/utilita/ricerca_notaio.jsp.
A polgári perrendtartás 739. cikke szerinti „panasz” (reclamo).
A közjegyző székhelye szerinti bíróság szerinti rendes bíróság (tribunale), háromtagú bírói tanácsban (in composizione collegiale) eljárva.
Valamennyi rendes bíróság elérhetőségei (tribunali) megtalálhatók a következő címen: https://www.giustizia.it/giustizia/it/mg_4.wp. Kattintson a RICERCA gombra, majd válassza ki a „Tribunale” lehetőséget a szűrőben a TIPO UFFICIO alatt (hagyja figyelmen kívül a többi mezőt).
A polgári perrendtartás 739. cikke szerinti panaszt kérelem útján kell benyújtani a rendes bírósághoz, amely gyorsított eljárásban, zárt ülésen (in camera di consiglio) dönt róla. A panaszt a kibocsátó hatóság határozatának közlésétől (comunicazione) számított tíz napos jogvesztő határidőn belül kell benyújtani amennyiben azt egy érintett fél ellen hozták. Egynél több fél esetében ezt a határidőt az értesítéstől (notificazione) kell számítani.
Öröklés - Ciprus
Öröklés - Lettország
Öröklés - Luxemburg
Öröklés - Magyarország
Törvényszék székhelyén működő járásbíróság, Budapesten a Budai Központi Kerületi Bíróság; a fellebbezések tárgyában a törvényszékek, Budapesten a Fővárosi Törvényszék dönt (a bíróságok nevének és címének közlésével).
Felülvizsgálati kérelem esetén felülvizsgálati eljárásban a Kúria dönt.
A bizonyítvány kiállítására hatáskörrel rendelkező hatóság lehet:
- a 3. cikk (2) bekezdés alapján: járásbíróságok
- öröklési ügyekben hatáskörrel rendelkező, nemzeti jog szerinti, más hatóságok: közjegyzők
Jogorvoslati kérelem esetén a törvényszékek, Budapesten a Fővárosi Törvényszék dönt (a bíróságok nevének és címének közlésével).
Egyéb hatóság Magyarországon a közjegyző.
Utolsó frissítés: 29/06/2017
Öröklés - Málta
A végrehajthatóság megállapítása iránti kérelmek elbírálására hatáskörrel rendelkező bíróság a polgári bíróság első tanácsa. A fellebbezéseket a fellebbviteli bírósághoz kell benyújtani.
Lásd a polgári eljárásjogi és szervezeti törvénykönyv (máltai törvénytár, 12. fejezet) harmadik könyve IV. címének a perújításra vonatkozó rendelkezéseit.
A 64. cikk értelmében a bizonyítvány kiállítására hatáskörrel rendelkező bíróság a polgári bíróság (nemperes tanács) valamint a közjegyzők jogállásáról és a közjegyzői okiratokról szóló törvény szerinti felhatalmazással rendelkező közjegyzők.
A jogorvoslat iránti kérelmet a bírósági szervezetről és a polgári eljárásról szóló törvény (máltai törvénytár, 12. fejezet) értelmében hitelesített formában a polgári bíróság első kollégiumához kell benyújtani. A polgári bíróság első kollégiumának határozataival szembeni fellebbezést a fellebbviteli bírósághoz kell benyújtani.
Öröklés - Hollandia
A körzeti bíróság (rechtbank) ideiglenes intézkedés iránti kérelmek tárgyában eljáró bírája (voorzieningenrechter).
A Legfelsőbb Bírósághoz (Hoge Raad) benyújtott felülvizsgálati kérelem (beroep in cassatie). A Legfelsőbb Bíróság az ügy tényállását nem vizsgálja felül. A Legfelsőbb Bíróság az első fellebbezést elbíráló bíróság (ebben az esetben a körzeti bíróság) által megállapított tényállás alapján jár el. A Legfelsőbb Bíróság ellenőrzi, hogy a bíróság helyesen értelmezte és alkalmazta-e a jogszabályokat, valamint, hogy az adott ítélet kellően és teljes egészében megalapozott-e. A felülvizsgálati eljárás célja a jogalkalmazás egységességének előmozdítása és biztosítása, a jogfejlődés és a jogvédelem előmozdítása.
Közjegyző (notaris). A különleges szakértelemmel rendelkező közjegyzők elérhetőségét a Királyi Közjegyzői Szakmai Szervezet (Koninklijke Notariële Beroepsorganisatie, a továbbiakban: KNB) révén lehet megszerezni.
PO Box 16020, 2500 BA Hága
Látogatási cím: Spui 184, 2511 BW Hága
A körzeti bíróság kantoni bírája (kantonrechter). Az eljárás megindítására fellebbezési kérelem benyújtása útján kerül sor. A körzeti bíróság idézi az érdekelt feleket. Az érdekelt felek az eljárás kezdete előtt, illetve a bíró engedélyével az eljárás során nyújthatnak be fellebbezési ellenkérelmet. A keresettel szembeni védekezést a felek a tárgyaláson, szóban is előadhatják. A bíró a tárgyalás végén kitűzi az ítélet meghozatalának időpontját.
Hollandiában nincs a rendelet 3. cikkének (2) bekezdésében említett hatóságnak megfelelő hatóság.
Öröklés - Ausztria
Öröklés - Lengyelország
a) Regionális bíróság
b) Fellebbviteli bíróság – a fellebbezést a megfellebbezett határozatot hozó regionális bíróságon keresztül nyújtják be.
a) Legfelsőbb Bíróság – a fellebbezést a megfellebbezett határozatot hozó fellebbviteli bíróságon keresztül nyújtják be.
b) Cím: Plac Krasińskich 2/4/6
c) Megsemmisítés iránti kérelem – a kérelem nem vitathatja a megállapított tényeket vagy az értékelt bizonyítékokat.
a) Kerületi bíróság
b) Közjegyző
– ha az európai öröklési bizonyítványt kerületi bíróság bocsátotta ki, a panaszt a kerületi bíróságon keresztül a regionális bírósághoz kell benyújtani;
– ha az európai öröklési bizonyítványt közjegyző bocsátotta ki, a panaszt a közjegyzőn keresztül a regionális bírósághoz kell benyújtani;
– Bíróságok:
– Közjegyzők:
Utolsó frissítés: 14/06/2019
Öröklés - Portugália
A végrehajthatóvá nyilvánítás iránti kérelmekről szóló határozatok meghozatala tekintetében illetékes, a 45. cikk (1) bekezdése szerinti bíróságok az illetékes (elsőfokú) járásbíróságok (Tribunal de Comarca [1ª Instância]) általános ügyek testületei (Juízos de Competência Genérica) vagy – amennyiben vannak ilyenek – helyi polgári ügyek testületei (Juízos Locais Cíveis).
A szóban forgó kérelmek tárgyában hozott határozatok elleni jogorvoslati eljárásokban a fellebbviteli bíróságok (Tribunais da Relação) – mint az 50. cikk (2) bekezdése szerinti illetékes bíróságok – hozhatnak határozatot.
Az 51. cikk alkalmazásában a jogorvoslatok tárgyában hozott határozatok kizárólag a Legfelsőbb Bíróság (Supremo Tribunal de Justiça) előtt támadhatók meg (felülvizsgálati kérelem – Recurso de revista).
Az európai öröklési bizonyítvány kiállítása a nyilvántartók (Conservadores), nevezetesen – a 131/95. sz., június 6-i törvényerejű rendelettel jóváhagyott és a 324/2007. sz., szeptember 28-i törvényerejű rendelettel módosított, a népesség-nyilvántartásról szóló törvény (Código do Registo Civil) 210.º-A–210.º-R cikke szerinti – egyszerűsített öröklési eljárásokban eljárási jogkörrel rendelkező nyilvántartók hatáskörébe tartozik.
Az európai öröklési bizonyítványt kiállító nyilvántartási hivatalok (conservatórias) jegyzéke itt érhető el: http://www.irn.mj.pt/IRN/sections/irn/a_registral/servicos-externos-docs/contactos/balcao-das-herancas-e-locais
A nyilvántartói határozatok elleni jogorvoslati eljárásokban illetékes hatóságok – a 72. cikk alkalmazásában – az adott nyilvántartási hivatal helye szerint illetékességgel rendelkező (elsőfokú) járásbíróság (Tribunal de Comarca [1ª Instância]) általános ügyek testületei (Juízos de Competência Genérica) vagy – amennyiben vannak ilyenek – helyi polgári ügyek testületei (Juízos Locais Cíveis).
A fellebbezőnek a bíróság bírájához intézett kérelmet és a csatolni kívánt okmányokat a határozatról szóló értesítést követő 15 napon belül kell benyújtania a nyilvántartási hivatalban (a 131/95. sz., június 6-i törvényerejű rendelettel jóváhagyott és a 324/2007. sz., szeptember 28-i törvényerejű rendelettel módosított, a népesség-nyilvántartásról szóló törvény [Código do Registo Civil] 286. és 288. cikke).
A 3. cikk (2) bekezdésének alkalmazásában a bíróságok mellett az igazságszolgáltatási feladatokat ellátó közjegyzők is rendelkeznek hatáskörrel az örökléssel kapcsolatos kérdésekben.
A közjegyzők hatásköre így az alábbiakra terjed ki: leltárfelvételi eljáráshoz kapcsolódó okiratok készítése, illetve az eljárás feltételeinek meghatározása, valamint az örökösi jogosultságnak az örökhagyó halálát követő, a leltárfelvételi eljárás – március 5-i 23/2013. sz. törvénnyel jóváhagyott és augusztus 26-i 278/2013. sz. rendelettel megállapított – új jogi szabályozása szerinti elismerése (azon esetek kivételével, amikor az érintett felek a szokásos jogorvoslati csatornákat veszik igénybe).
Öröklés - Románia
Romániában az elismerés és a végrehajthatóvá nyilvánítás iránti kérelmeket a bíróságok bírálják el (a polgári perrendtartás 95. cikkének (1) bekezdése és 1098. cikke). Az elismerés és a végrehajthatóvá nyilvánítás iránti kérelmek tárgyában hozott határozatokkal szembeni fellebbezéseket a fellebbviteli bíróságok (curţi de apel) bírálják el (a polgári perrendtartásról szóló 134/2010. sz. törvény 96. cikkének (2) bekezdése).
További fellebbezés a Legfelsőbb Bírósághoz és Semmítőszékhez (Înalta Curte de Casaţie şi Justiţie) nyújtható be (a polgári perrendtartás 97. cikkének (1) bekezdése).
A Legfelsőbb Bíróság címe: Strada Batiștei No 25, Sector 2, Bukarest (irányítószám: 020934).
A közjegyzők (Notarul public).
A közjegyzőirodák neve és elérhetősége a román Közjegyzői Kamara (Uniúne Naționale a Notarilor Publici din România) honlapján található: http://www.uniuneanotarilor.ro/?p=2.2.3&lang=ro.
Egy törvénytervezet értelmében az európai öröklési bizonyítványt (certificatul european de moștenitor) kérelemre az a közjegyző bocsátja ki, amelyik a román jogszabályok értelmében az öröklési bizonyítványt kibocsátotta. Az európai öröklési bizonyítvány kibocsátásával, vagy kibocsátásának megtagadásával szemben fellebbezésnek van helye. A fellebbezést az a körzeti bíróság (judecătorie) bírálja el, amelynek joghatósága alá az eredeti bizonyítványt kibocsátó közjegyzőiroda a román jog alapján tartozik. A határozattal szemben egyszeri fellebbezésre van lehetőség. A fellebbezés elbírálásáig a bíróság elrendelheti az európai öröklési bizonyítvány joghatásainak felfüggesztését.
Az európai öröklési bizonyítvány helyesbítése, módosítása vagy visszavonása esetén az a közjegyzőiroda jár el, amely a bizonyítványt eredetileg kibocsátotta. Az európai öröklési bizonyítvány helyesbítése, módosítása vagy visszavonása esetén a közjegyző köteles értesíteni valamennyi olyan személyt, aki a bizonyítványból hiteles másolatot kapott. Az európai öröklési bizonyítvány helyesbítésével, módosításával vagy visszavonásával szemben fellebbezésnek van helye. A fellebbezést az a körzeti bíróság bírálja el, amelynek joghatósága alá a helyesbített vagy módosított bizonyítványt kibocsátó, vagy a bizonyítványt visszavonó közjegyző tartozik. A határozattal szemben egyszeri fellebbezésre van lehetőség.
Öröklés - Szlovénia
A kerületi bíróságok (okrožna sodišča (tbsz) okrožno sodišče (esz)) illetékesek arra, hogy elbírálják a végrehajthatóvá nyilvánítás iránti kérelmeket a 45. cikk (1) bekezdése alapján.
A kerületi bíróságok listája itt található.
A kerületi bíróságok illetékesek arra, hogy eljárjanak a fentnevezett kérelmekre vonatkozó határozatokkal kapcsolatos jogorvoslati ügyekben az 50. cikk (2) bekezdése alapján.
Az érintettek fellebbezést (pritožba) nyújthatnak be kerületi bíróság végrehajthatóvá nyilvánítással szemben emelt kifogással kapcsolatos határozata ellen. Az említett fellebbezést a megtámadott határozat kézbesítésétől számított 30 napon belül kell benyújtani. A fellebbezést a kerületi bíróságnál kell benyújtani, amely azt továbbítja a Szlovén Köztársaság Legfelsőbb Bíróságához (Vrhovno sodišče Republike Slovenije). A fellebbezést kézbesítik az ellenérdekelt félnek, akinek 30 napon belül kell választ adnia. A fellebbezésről szóló döntést a Legfelsőbb Bíróság hozza.
Az európai öröklési bizonyítványt a helyi bíróság (okrajno sodišče (esz) okrajna sodišča (tbsz)) állítja ki, amely hagyatéki eljárások során határoz.
A szlovén helyi bíróságok listája itt található.
Mindenki, aki európai öröklési bizonyítványt igényelhet, fellebbezést nyújthat be az alábbi határozatok ellen: az európai öröklési bizonyítvány iránti kérelemmel kapcsolatos bírósági határozat; az európai öröklési bizonyítványt helyesbítő bírósági határozat; az európai öröklési bizonyítványt módosító bírósági határozat; az európai öröklési bizonyítványt megsemmisítő bírósági határozat; A fellebbezést a hagyatéki eljárás során kell benyújtani, azaz annál a bíróságnál, amelyik az örökléssel kapcsolatos határozatot hozta, a határozat kézbesítésétől számított 30 napon belül. A fellebbezés nem vezet a határozat végrehajtásának felfüggesztéséhez.
A bíróság, amelynél fellebbezést nyújtottak be, kizárólag új határozat meghozatalával módosíthatja vagy vonhatja vissza a korábbi határozatát. Amennyiben ezt nem teszi meg, a fellebbezést határozathozatal céljából felsőbb bírósághoz (višje sodišče (esz) višja sodišča (tsz)) utalhatja.
A felsőbb bíróságok listája itt található.
A Szlovén Köztársaságban a bíróságok kizárólagos hatáskörrel rendelkeznek az örökléssel kapcsolatos ügyek tekintetében, azaz a rendelet 3. cikkének (2) bekezdése értelmében nincs egyéb olyan öröklési ügyekben hatáskörrel rendelkező hatóság és jogi szakember, amely/aki igazságszolgáltatási feladatot látna el, vagy igazságügyi hatóság felhatalmazása alapján vagy igazságügyi hatóság ellenőrzése alatt járna el.
Öröklés - Szlovákia
A rendelet 45. cikkének (1) bekezdése szerint a végrehajthatóvá nyilvánítás iránti kérelmek tekintetében a járási bíróságok (okresný súdy) rendelkeznek hatáskörrel és illetékességgel.
A rendelet 45. cikkének (1) bekezdése szerinti végrehajthatóvá nyilvánítás iránti kérelmek tárgyában hozott határozat elleni jogorvoslat tekintetében az 50. cikk (2) bekezdése értelmében a megyei bíróságok (krajský súdy) rendelkeznek hatáskörrel és illetékességgel. A fellebbezést azon járási bíróságon (okresný súd) keresztül kell benyújtani, amelynek a határozata ellen a fellebbezést benyújtják.
Az 51. cikk értelmében a jogorvoslat tárgyában hozott határozatra vonatkozó jogorvoslati lehetőség a felülvizsgálat (dovolanie). A felülvizsgálatról (dovolanie) a szlovák Köztársaság Legfelsőbb Bírósága (Najvyšší súd Slovenskej republiky) határoz és a kérelmet azon járási bíróságon (okresný súd) keresztül kell benyújtani, amely első fokon hozott határozatot. A felülvizsgálat (dovolanie) nem csak a fellebbviteli bíróság határozatának jogi hibáira vonatkozhat.
A 64. cikk szerint bizonyítvány kiállítására hatáskörrel rendelkező hatóságok a következők:
a bíróság által kijelölt közjegyző (notár poverený súdom) – az öröklési eljárás jogerős lezárását megelőzően, továbbá azt követően is.
A 72. cikk szerinti jogorvoslati eljárások:
a fellebbezést az európai öröklési bizonyítvány kézbesítését követő 15 napon belül kell benyújtani az öröklési eljárás lefolytatására a közjegyzőt kijelölő járási bíróságon. A fellebbezésnek halasztó hatálya van. Az európai öröklési bizonyítvány elleni fellebbezéseket a járási bíróságok (okresné súdy) bírálják el.
– A Szlovák Köztársaságban nem léteznek a 3. cikk (2) bekezdése szerinti egyéb hatóságok és jogi szakemberek.
A bizonyítványt kiállító hatóság:
Helsingin maistraatti (Helsinki Anyakönyvi Hivatal)
Tel. (központi szám): +358 29 55 39391
A jogorvoslati kérelmeket elbíráló hatóság:
Helsingin hallinto-oikeus (Helsinki Közigazgatási Bíróság)
Tel. (központi szám): +358 29 56 42000

References: bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Kúria 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság

 bíróság 
 Bíróság 
 bíróság

 bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság